CELEX: 32017R0067
Language: da
Date: 2016-11-04 00:00:00
Title: Kommissionens delegerede forordning (EU) 2017/67 af 4. november 2016 ændring af bilag II til Europa-Parlamentets og Rådets forordning (EU) nr. 652/2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale ved supplering af listen over dyresygdomme og zoonoser i bilaget

13.1.2017   
            
            
               DA
            
            
               Den Europæiske Unions Tidende
            
            
               L 9/2
            
         KOMMISSIONENS DELEGEREDE FORORDNING (EU) 2017/67
   af 4. november 2016
   ændring af bilag II til Europa-Parlamentets og Rådets forordning (EU) nr. 652/2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale ved supplering af listen over dyresygdomme og zoonoser i bilaget
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 10, stk. 2, og
   ud fra følgende betragtninger:
   
               (1)
            
            
               De særlige betingelser, der skal tages hensyn til, jf. artikel 10, stk. 2, litra a) og c) i forordning (EU) nr. 652/2014, er opfyldt for fåre- og gedepest, oplistet som »peste des petits ruminants« af Verdensorganisationen for Dyresundhed, fårekopper, gedekopper og lumpy skin disease, der er oplistet udelukkende i bilag I til forordningen, der oplister sygdomme, der kan ydes tilskud til i henhold til artikel 6 i forordningen, vedrørende hasteforanstaltninger.
            
         
               (2)
            
            
               Fåre- og gedepest er en yderst smitsom virussygdom hos får og geder, der er endemisk i Østafrika, Den Arabiske Halvø, mellemøstlige lande og Indien. Den er udbredt i Afrika og Asien og er blevet indrapporteret i Tyrkiet og nordafrikanske lande siden 2014.
            
         
               (3)
            
            
               Fåre- og gedepest overføres gennem direkte kontakt, og sygdommen ville hovedsageligt overføres til infektionsfrie områder ved transport af inficerede dyr. Geder anses som værende mere modtagelige end får, men infektion hos får kan blive overset.
            
         
               (4)
            
            
               Fårekopper og gedekopper er alvorlige, yderst smitsomme sygdomme hos får og geder forårsaget af capripox-virus og med en alvorlig indvirkning på fåre- og gedeavls rentabilitet, forårsagende forstyrrelser i samhandelen i Unionen og eksporten til tredjelande.
            
         
               (5)
            
            
               Fårekopper og gedekopper er endemiske i nordafrikanske, mellemøstlige og asiatiske lande med tilbagevendende udbrud i Grækenland og Bulgarien, indslæbt fra et tilgrænsende tredjeland.
            
         
               (6)
            
            
               Lumpy skin disease en yderst smitsom virussygdom hos kvæg, der overføres gennem vektorinsekter, med en alvorlig indvirkning på kvægavls rentabilitet, forårsagende forstyrrelser i samhandelen i Unionen og eksporten til tredjelande. Den er endemisk i de fleste afrikanske lande, og i årene 2012 og 2013 har den spredt sig til Mellemøsten og Tyrkiet. Der har været adskillige udbrud i Grækenland siden august 2015, og sygdommen spredte sig til Bulgarien i marts 2016 og derefter til flere vestlige Balkanlande.
            
         
               (7)
            
            
               Den epidemiologiske situation for fårekopper, gedekopper og lumpy skin disease udvikler sig hurtigt, og sygdommene spreder sig også inden for Unionen med betragtelig negativ påvirkning på husdyrproduktion og -handel.
            
         
               (8)
            
            
               Derudover, efter anmodning fra Kommissionen, afgav Den Europæiske Fødevaresikkerhedsautoritet (EFSA) videnskabelige udtalelser om overvågningsmetoder, der skal implementeres af Unionen for at sikre tidlig påvisning af fåre- og gedepest (2), fårekopper og gedekopper (3) og lumpy skin disease (4), for at reagere herpå og dermed undgå spredning af sygdommene og udrydde dem på kort tid.
            
         
               (9)
            
            
               For at gennemføre passende etårige eller flerårige overvågningsprogrammer til tidlig påvisning af ovennævnte sygdomme er det derfor nødvendigt at tilføje fåre- og gedepest, fårekopper, gedekopper og lumpy skin disease på listen over dyresygdomme og zoonoser i bilag II til forordning (EU) nr. 652/2014. Artikel 10, stk. 2, i forordning (EU) nr. 652/2014 tillægger Kommissionen beføjelse til at vedtage delegerede retsakter for at supplere listen af sygdomme og zoonoser i bilag II i forordningen. Kommissionen kan udelukkende supplere listen i bilag II til forordning (EU) nr. 652/2014 ved at ændre nævnte bilag.
            
         
               (10)
            
            
               Bilag II til forordning (EU) nr. 652/2014 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I bilag II til forordning (EU) nr. 652/2014 tilføjes følgende dyresygdomme: »fåre- og gedepest, fårekopper, gedekopper og lumpy skin disease«.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. november 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 189 af 27.6.2014, s. 1.
   
      (2)  EFSA AHAW Panel (EFSA Panel on Animal Health and Welfare), 2015. Scientific Opinion on peste des petits ruminants EFSA Journal 2015;13 (1):3985.
   
      (3)  EFSA AHAW Panel (EFSA Panel on Animal Health and Welfare), 2014. Scientific Opinion on sheep and goat pox. EFSA Journal 2014;12(11):3885.
   
      (4)  EFSA AHAW Panel (EFSA Panel on Animal Health and Welfare), 2016. Urgent advice on lumpy skin disease. EFSA Journal 2016;14(8):4573.